**Opsamling – fokusgruppeinterview vedr. projekt ”Storylab”**

**Sted:** Viborg Friskole

**Tidspunkt: Den** 7**.** januar 2015, kl. 11.20-12.15

**Deltagere:** Marlene Lønholdt (projektansvarlig), Line Annesen (lærer), Jens Kristian Jensen (lærer), Marie (elev 8. klasse), Tobias (elev 8. klasse), Nicholas (elev 7. klasse), Freja (elev 7. klasse)

**Interviewer:** Henrik Klavsen, Viborg Kommune

Fokusgruppeinterviewet blev indledt med en kort velkomst, herunder form og formål, og herefter også en kort præsentationsrunde.

I interviewet blev der givet følgende pointer og kommentarer til oplevelsen af projekt ”Storylab”:

* Helt overordnet vurderer både elever og lærere, at deres arbejde med ”Storylab” på biblioteket har været rigtig godt og udbytterigt.
* Af ting der var særlig godt nævnes:
	+ Bogen man tog udgangspunkt i var rigtig god – og meget relevant og velegnet til at fortælle ”nye” historier ud fra.
	+ Det var nogle rigtig gode rammer på biblioteket – og det var samtidig dejligt at komme væk fra skolen.
	+ Lærerene oplevede nogle rigtig engagerede elever
	+ Projektmedarbejderne formåede at give nogle gode oplæg for elever og lærere forud for arbejdet i storylab.
* Af ting der kunne være bedre nævnes:
	+ Der måtte gerne være mere tid til at arbejde med ”Storylab”. Man skulle nå rigtig meget på de tre dage. Man kunne også sagtens have brugt mere tid med bogen og fordybelse forud for de tre dage på biblioteket – og man kunne også have arbejdet lidt mere med historien.
	+ Der måtte gerne være en bedre instruktion til opgaven, og hvordan man benyttede de forskellige værktøjer og funktioner.
	+ Man kunne sagtens bruge flere af de forskellige værktøjer mere, fx en 3-D-printer.
* Forløbet med Storylab levede op til forventningerne eller mere til – for som en af eleverne formulerede det ”først lød det lidt kedeligt, og det var ikke helt klart hvad det var vi skulle – men så var det mega fedt! ”.
* Både elever og lærere synes, at der er flere ting man kan tage med sig i undervisningen efterfølgende, som fx: at anvende animation i undervisningen; en anderledes måde for eleverne at samarbejde på; værdien at have et ”storyboard” osv.
* Både elever og lærerne kunne godt forestille sig at prøve Storylab endnu en gang – og så med en anden bog. I det hele taget er en god historie en forudsætning for et godt forløb.
* Slutteligt var der flere der kunne forstille sig, at eleverne generelt vil benytte biblioteket mere i fremtiden, fordi de nu kender stedet bedre.